Document ID: 32011D0343

RÅDETS AFGØRELSE
af 9. marts 2011
om indgåelse af aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde
(2011/343/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 186, sammenholdt med artikel 218, stk. 6, litra a), nr. v),
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Kommissionen har på Fællesskabets vegne ført forhandlinger om en aftale mellem Det Europæiske Fællesskab og Det Hashemitiske Kongerige Jordan om videnskabeligt og teknologisk samarbejde.
(2)
Den nævnte aftale blev undertegnet af parternes repræsentanter den 30. november 2009 i Bruxelles og har efter undertegnelsen, i afventning af dens indgåelse, været anvendt på midlertidigt i henhold til aftalens artikel 7, stk. 2.
(3)
Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.
(4)
Aftalen bør indgås på Unionens vegne -
VEDTAGET DENNE AFGØRELSE:
Artikel 1
Aftalen mellem Det Europæiske Fællesskab og Det Hashemitiske Kongerige Jordan om videnskabeligt og teknisk samarbejde (1) godkendes hermed på Unionens vegne.
Artikel 2
Formanden for Rådet fremsender på Unionens vegne den i aftalens artikel 7, stk. 2, omhandlede meddelelse og afgiver følgende meddelelse til Det Hashemitiske Kongerige Jordan:
»Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union«.«
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 9. marts 2011.

Labels: 18
15
5